小雪前三日鍾冠之約余侍老人行山舟發後洪入杜塢自鄭蓋庵過閬山趨翔鳳山菁山徧覽楊墳秀園遂至何山道場山乘興薄吳興訪玉湖書院水晶境界而歸自戊子至庚子陰晴相半勝處輒徘徊賦詩飲酒偉哉觀也數詩見後 玉湖書院懷二倪
作者：洪咨夔
朝代：宋

paragraphs: 苕霅趍太湖，地少天宇寬。
高低寶樓閣，盛之水晶盤。
中有讀書廬，八窗頫晴瀾。
衡弁儼相望，不受湖光吞。
彼美金玉人，伊吾斗闌干。
騎鯨渺何許，衰柳風露寒。